CELEX: 62014TN0453
Language: ro
Date: 2014-06-13 00:00:00
Title: Cauza T-453/14: Acțiune introdusă la 13 iunie 2014 – Pannonhalmi Főapátság/Parlamentul

8.9.2014   
            
            
               RO
            
            
               Jurnalul Oficial al Uniunii Europene
            
            
               C 303/42
            
         Acțiune introdusă la 13 iunie 2014 – Pannonhalmi Főapátság/Parlamentul
   (Cauza T-453/14)
   2014/C 303/50
   Limba de procedură: maghiara
   
      Părțile
   
   
      Reclamantă: Magyar Bencés Kongregáció Pannonhalmi Főapátság (Pannonhalma, Ungaria) (reprezentant: D. Sobor, avocat)
   
      Pârât: Parlamentul European
   
      Concluziile
   
   Reclamanta solicită Tribunalului:
   
               —
            
            
               Anularea Deciziei MS/sd[IPOL-COM-PETI D (2014) 14486] a Comisiei Petiții a Parlamentului European din 16 aprilie 2014 prin care se dispune clasarea petiției prezentate în cauza Castillo Lónyay de Rusovce (Slovacia);
            
         
               —
            
            
               obligarea Comisiei Petiţii a Parlamentului European la examinarea petiţiei și la adoptarea tuturor măsurilor legale care se impun;
            
         
               —
            
            
               obligarea Parlamentului European la plata cheltuielilor de judecată.
            
         
      Motivele și principalele argumente
   
   În susţinerea acţiunii formulate, reclamanta arată că Comisia Petiţii a încălcat normele de procedură întrucât nu a motivat decizia atacată.
   În această privinţă, reclamanta arată că, potrivit articolului 201 alineatul (8) din Regulamentul Parlamentului European, petiţiile pe care comisia le declară nefondate se arhivează, cu notificarea petiţionarilor cu privire la decizie și cu privire la motivele acesteia. Reclamanta adaugă că, contrar prevederilor acestui articol, pârâtul nu a arătat motivele pentru care consideră că conţinutul petiţiei nu prezintă legătură cu domeniul activităţilor Uniunii. Reclamanta invocă de asemenea Hotărârea Tribunalului din 14 septembrie 2011, pronunţată în cauza T-308/07, Tegebauer/Parlamentul, (Rep., p. II-279).